als_Latn dik_Latn sag_Latn
Luis Suarez shtë akuzuar se tentoi të kafshojë mbrojtësin e Mançester Sitit, Martin Demikelis, në ndeshjen mesjavës në Champions League. Ylli uruguaian i Barcelonës realizoi të dy golat në fitoren 1-2 të skuadrës blaugrana dhe sipas tij kjo i ka acaruar mediet angleze për ta tepruar me spekulimet e tyre. Suarez përfundoi në qendër të akuzave se tentoi ta kafshojë Demikelisin në një duel mes tyre.
Reagimi – “A e kam kafshuar Demikelisin?! Anglezët nuk dinë të humbin”, deklaroi Suarez për “Sport 890”. “Ata më kanë trajtuar më keq se një huligan. Në çdo reagim minimal të Suarezit, komentet janë gjigante, sidomos në Angli. Meritoj respekt si profesionist. Tifozëve të Liverpulit do t’u jem mirënjohës gjithë jetën, por jo edhe atyre që shkruajnë për mua në tabloide”, u shpreh ai.
Hart – Suarez i dedikoi disa fjali portierit të Mançester Sitit, Xhoi Hart. “Hart më tha se unë isha duke luajtur një lojë të pabesueshme dhe se unë duhet të vazhdoja kështu. Kjo tregon ai është jo vetëm një portier i madh, por edhe një djalosh i madh”, përfundoi sulmuesi.
als_Latn als_Latn als_Latn